hotchpotch/miracl-hf-unified huggingface dataset:
สันเขา
สันเขาคือลักษณะทางธรณีวิทยาที่มีลักษณะเป็นภูเขาที่มีจุดสูงสุดยาวเป็นแนวต่อกันเป็นระยะทางหนึ่งโดยสันเขาจะเรียกว่าเนินเขาหรือเทือกเขาก็ขึ้นอยู่กับขนาดของสันเขานั้น ๆ
สันเขาใหญ่ๆส่วนมากสามารถทำเป็นเส้นแบ่งเขตแดนทางธรรมชาติและสามารถสร้างหรือกำหนดสภาพอากาศในบริเวณนั้น ๆ ได้อีกด้วย
โรงเรียนบัวงามวิทยา
โรงเรียนบัวงามวิทยา () เป็นโรงเรียนสหศึกษาระดับมัธยมศึกษาในอำเภอเดชอุดม จังหวัดอุบลราชธานี สังกัดสำนักงานเขตพื้นที่การศึกษามัธยมศึกษาเขต 29 ก่อตั้งเมื่อวันที่ 21 มีนาคม พ.ศ. 2528 ตามประกาศการจัดตั้งของกระทรวงศึกษาธิการ ซึ่ง ณ ขณะนั้นอยู่ภายใต้สังกัดสำนักงานคณะกรรมการการศึกษาขั้นพื้นฐาน เขตพื้นที่การศึกษาอุบลราชธานี เขต 5 ต่อมาได้ถูกถ่ายโอนเข้าสังกัดองค์การบริหารส่วนจังหวัดอุบลราชธานี กรมส่งเสริมการปกครองท้องถิ่น กระทรวงมหาดไทย เมื่อปี พ.ศ. 2554
ปัจจุบันโรงเรียนบัวงามวิทยามีนักเรียนรวมทั้งสิ้น 835 คน แบ่งเป็นนักเรียนระดับมัธยมศึกษาตอนต้นจำนวน 400 คน และมัธยมศึกษาตอนปลาย 435 คน
โรงเรียนบัวงามวิทยาก่อตั้งขึ้นตามประกาศของกระทรวงศึกษาธิการ เมื่อวันที่ 21 มีนาคม พ.ศ. 2528 เนื่องมาจากในขณะนั้นในพื้นที่ตำบลบัวงามและตำบลโดยรอบยังไม่มีโรงเรียนที่เปิดทำการเรียนการสอนในระดับมัธยมศึกษา โดยโรงเรียนระดับมัธยมศึกษาที่เปิดสอนอยู่ใกล้ที่สุด ณ ขณะนั้นมีเพียง 2 แห่ง คือ โรงเรียนเดชอุดม (ก่อตั้ง พ.ศ. 2509) และโรงเรียนบุณฑริกวิทยาคาร (ก่อตั้ง พ.ศ. 2514) ซึ่งอยู่ห่างออกไปมากกว่า 20 กิโลเมตร แต่ด้วยการเดินทางที่ยากลำบากในสมัยนั้น ทำให้วัยรุ่นในพื้นที่ไม่มีโอกาสได้เข้ารับการศึกษาต่อหลังจากจบการศึกษาระดับประถมศึกษา คณะกรรมการสภาตำบลบัวงามจึงนำปัญหาดังกล่าวเข้าปรึกษากับนายเสรีศรี สำอางค์ ซึ่งดำรงตำแหน่งศึกษาธิการอำเภอเดชอุดมในขณะนั้น จนนำไปสู่การจัดตั้งโรงเรียนบัวงามวิทยาขึ้นมาในที่สุด โดยพื้นที่ที่ใช้ในการก่อสร้างโรงเรียนนั้นได้รับการบริจาคจากชาวบ้านชุมชนบ้านหนองสนมจำนวนทั้งสิ้น 36 ไร่ โดยชุมชนดังกล่าวนั้นตั้งอยู่ทางตอนเหนือของตำบลบัวงาม
ในระยะแรกนั้นโรงเรียนบัวงามวิทยาอยู่ภายใต้สังกัดสำนักงานคณะกรรมการการศึกษาขั้นพื้นฐาน เขตพื้นที่การศึกษาอุบลราชธานี เขต 5 ต่อมาในปี พ.ศ. 2554 ได้ถูกถ่ายโอนเข้าสังกัดองค์การบริหารส่วนจังหวัดอุบลราชธานี กรมส่งเสริมการปกครองท้องถิ่น กระทรวงมหาดไทย
โรงเรียนบัวงามวิทยาเปิดสอนในระดับชั้นมัธยมศึกษาปีที่ 1–6
แบ่งประเภทการเรียนการสอนออกเป็น 4 แผน คือ
ถนนบริพัตร
ถนนบริพัตร () ถนนสายหนึ่งของกรุงเทพมหานคร เป็นถนนที่ตัดตรงในลักษณะขวางตัดกับถนนสายอื่น ๆ เริ่มต้นตั้งแต่ที่ถนนดำรงรักษ์ บริเวณด้านข้างพิพิธภัณฑ์พระบาทสมเด็จพระปกเกล้าเจ้าอยู่หัว และเชิงสะพานผ่านฟ้าลีลาศ พื้นที่แขวงวัดโสมนัส เขตป้อมปราบศัตรูพ่าย ทอดผ่านสะพานมหาดไทยอุทิศ ข้ามคลองมหานาค ผ่านวัดสระเกศราชวรมหาวิหาร ผ่านแยกเมรุปูนจุดตัดกับถนนบำรุงเมือง ในพื้นที่แขวงบ้านบาตร จากนั้นตัดผ่านถนนหลวง ที่เชิงสะพานระพีพัฒนภาค ข้ามคลองรอบกรุง จากนั้นผ่านเชิงสะพานดำรงสถิต ข้ามคลองโอ่งอ่าง บริเวณคลองถม และไปสิ้นสุดที่ถนนเยาวราช บริเวณเชิงสะพานภาณุพันธ์ ที่แขวงจักรวรรดิ เขตสัมพันธวงศ์
ชื่อ "บริพัตร" นั้นตั้งขึ้นเพื่อเป็นพระเกียรติแก่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต หรือทูลกระหม่อมบริพัตร พระราชโอรสของพระบาทสมเด็จพระจุลจอมเกล้าเจ้าอยู่หัว และสมเด็จพระปิตุจฉาเจ้าสุขุมาลมารศรี พระอัครราชเทวี องค์ผู้ทรงเป็นผู้สำเร็จราชการในรัชสมัยพระบาทสมเด็จพระปกเกล้าเจ้าอยู่หัว และทรงเป็นต้นราชสกุลบริพัตร
พระเจ้าโมญีนตะโด
พระเจ้าโม่ญี่นตะโด (, ; 1379 – 1439) กษัตริย์ลำดับที่ 8 แห่ง อาณาจักรอังวะ จาก ค.ศ. 1426 ถึง 1439 พระองค์เป็นเชื้อสาย เจ้าฟ้า จากเมือง โม่ญี่น ซึ่งปัจจุบันตั้งอยู่ใน รัฐชาน ประเทศเมียนมา พระองค์ขึ้นสู่พระราชอำนาจภายหลังจากโค่นล้มราชบัลลังก์ของ พระเจ้ากะเลเจตองนโย กษัตริย์ลำดับที่ 7 และพระมเหสี พระนางชินโบเม เมื่อ ค.ศ. 1426 รัชสมัยของพระองค์เป็นจุดเริ่มต้นแห่งการเสื่อมอำนาจของอังวะภายหลังจากสิ้นสุด สงครามสี่สิบปี กับ อาณาจักรหงสาวดี ที่อยู่ทางใต้และสงครามที่ดำเนินมาเป็นเวลายาวนานกับรัฐชานที่อยู่ทางเหนือ ทำให้อาณาจักรอังวะไม่อาจขยายอาณาเขตออกไปได้ ตลอด 12 ปีในรัชสมัยพระเจ้าโม่ญี่นตะโดจึงปกครองบริเวณอังวะให้เป็นปึกแผ่นเท่านั้น และพระองค์ไม่เคยได้ปกครองตองอูอย่างเต็มที่ พระองค์มักยอมให้ผู้ปกครองเมืองเหล่านั้นซึ่งอาวุโสกว่าปกครองเมืองอย่างอิสระ ทำให้อาณาจักรหงสาวดีได้สนับสนุนตองอูก่อกบฏขึ้นเมื่อ ค.ศ. 1426 และยึดครองดินแดนแถบนี้ในปี ค.ศ. 1436 แต่ตองอูและอังวะยังไม่ทำสงครามกันแบบเต็มรูปแบบ
พระเจ้าโม่ญี่นตะโดสวรรคตเมื่อเดือนพฤษภาคม ค.ศ. 1439 ที่ อังวะ ขณะพระชนมายุได้ 59 พรรษาโดย พระเจ้าอลองพญา ปฐมกษัตริย์แห่ง ราชวงศ์อลองพญา ได้อ้างว่าพระองค์สืบเชื้อสายจากพระเจ้าโม่ญี่นตะโด
ฟุตบอลทีมชาติตาฮีตี
ฟุตบอลทีมชาติตาฮีตี เป็นทีมฟุตบอลสัญชาติฝรั่งเศส และเป็นทีมตัวแทนของเฟรนช์พอลินีเชีย อยู่ภายใต้การควบคุมของสหพันธ์ฟุตบอลตาฮีเตียน ทีมประกอบด้วยผู้เล่นจากเฟรนช์พอลินีเชีย และได้เข้าร่วมสมาพันธ์ฟุตบอลโอเชียเนีย (OFC) ตั้งแต่ปี ค.ศ. 1990
ตาฮีตีเป็นหนึ่งในทีมชาติที่แข็งแกร่งในแถบหมู่เกาะมหาสมุทรแปซิฟิก มีสถิติที่ดีเป็นอันดับที่สองในเซาท์แปซิฟิกเกมส์ ด้วยชัยชนะ 5 นัด พวกเขายังได้อันดับรองชนะเลิศในการแข่งขันโอเอฟซีเนชันส์คัพถึง 3 ครั้ง (1973, 1980 และ 1996) หลังจากนั้นก็ว่างเว้นจากความสำเร็จไปพักใหญ่ จนกระทั่งผ่านรอบคัดเลือกไปเล่นฟุตบอลโลกเยาวชนอายุไม่เกิน 20 ปี 2009 ที่ประเทศอียิปต์ ต่อมาก็คว้าแชมป์โอเอฟซีเนชันส์คัพ 2012 กลายเป็นทีมแรกนอกเหนือจากออสเตรเลียกับนิวซีแลนด์ที่คว้าแชมป์ระดับภูมิภาคนี้
เบชิกทัชฌิมนัสติกคูลือบือ
เบชิกทัชฌิมนัสติกคูลือบือ (, ) หรือ เบชิกทัช เป็นสโมสรกีฬาตุรกี ก่อตั้งในปี ค.ศ. 1903 ตั้งอยู่ที่เขตเบชิกทัชในอิสตันบูล ประเทศตุรกี สโมสรฟุตบอลเบชิกทัชเป็นหนึ่งในสโมสรที่ประสบความสำเร็จมากที่สุดในประเทศ และไม่เคยตกชั้นจากลีกสูงสุด
สนามเหย้าของเบชิกทัช คือ โวดาโฟน พาร์ค มีความจุ 41,903 ที่นั่ง ที่ตั้งของสนามอยู่ข้างพระราชวังโดลมาบาเช
นอกจากฟุตบอล ยังมีสโมสรกีฬาประเภทอื่น ๆ ได้แก่ บาสเกตบอล, วอลเลย์บอล, แฮนด์บอล, กรีฑา, มวยสากล, มวยปล้ำ, หมากรุก, บริดจ์, ยิมนาสติก, พายเรือ, เทเบิลเทนนิส, พาราลิมปิก, อีสปอร์ต และฟุตบอลชายหาด
เบชิกทัชใช้ โวดาโฟน พาร์ค เป็นสนามเหย้า สนามแห่งนี้สร้างเสร็จในปี ค.ศ. 2016 โดยสร้างขึ้นเพื่อใช้แทนสนามเหย้าเดิม นั่นคือ สนามกีฬา BJK İnönü
ฮิโระชิมะ บิ๊กอาร์ค
ฮิโระชิมะ บิ๊กอาร์ค (; ) ภายใต้ผู้สนับสนุนปัจจุบันคือ สนามกีฬาเอเดียนฮิโระชิมะ () เป็นสนามกีฬาอเนกประสงค์ ตั้งอยู่ที่ ฮิโระชิมะ, ประเทศญี่ปุ่น
ในปี ค.ศ. 1994 สนามกีฬาแห่งนี้เคยจัดการแข่งขันกีฬาเอเชียนเกมส์ 1994
พัน จินเหลียน
พัน จินเหลียน (; "ดอกบัวทอง") ตามสำเนียงกลาง หรือ พัวกิมเหลียน ตามสำเนียงฮกเกี้ยน เอกสารไทยบางทีเรียก นางบัวคำ หรือ นางบัวทอง เป็นตัวละครหลักในนวนิยายจีนเรื่อง "บุปผาในกุณฑีทอง" (金瓶梅) ประพันธ์ขึ้นในคริสต์ศตวรรษที่ 17 ช่วงราชวงศ์หมิง และเป็นตัวละครรองในนวนิยายจีนเรื่อง "ซ้องกั๋ง" (宋江) ประพันธ์ขึ้นในคริสต์ศตวรรษที่ 14 ช่วงราชวงศ์ยฺเหวียน เป็นหนึ่งในตัวร้ายที่มีชื่อเสียงที่สุดในวัฒนธรรมจีน จนกลายเป็นตัวอย่างของแม่ยั่วเมือง (femme fatale) ทั้งกลายเป็นเทพีประจำโสเภณีและโรงโสเภณี
เชื่อกันว่า นามของพัน จินเหลียน นั้นได้รับแรงบันดาลใจจากพัน ยฺวี่หนู (潘玉奴) นางสนมของเซียว เป่าเจฺวี้ยน (蕭寶卷) กษัตริย์แห่งราชวงศ์ฉีใต้ (南齊) ผู้คลั่งใคล้ฝ่าเท้าของนางซึ่งบีบรัดจนเล็กผิดรูปเหมือนดอกบัว
พัน จินเหลียน เป็นภริยาของอู่ ต้าหลาง (武大郎; "พี่ใหญ่อู่") หรือ บู๊ตัวหนึง ตามสำเนียงฮกเกี้ยน ผู้เป็นพี่ชายของอู่ ซง (武松) หรือ บู๊สง ตามสำเนียงฮกเกี้ยน
พัน จินเหลียน เป็นหญิงสาวรูปโฉมงดงามเป็นหนึ่ง แต่อู่ ต้าหลาง เป็นชายร่างเตี้ยอัปลักษณ์ ทำให้ผู้คนโจษจันว่า เป็นคู่ที่ผิดฝาผิดตัว
พัน จินเหลียน ไม่พอใจในชีวิตสมรส และลักลอบมีความสัมพันธ์กับซีเหมิน ชิ่ง (西門慶) หรือ ไซบุนเข่ง ตามสำเนียงฮกเกี้ยน
วันหนึ่ง อู่ ต้าหลาง จับได้ว่า พัน จินเหลียน คบชู้สู่ชาย นางกับชายชู้จึงช่วยกันฆ่าอู่ ต้าหลาง ด้วยยาพิษ และติดสินบนให้เจ้าหน้าที่ชันสูตรอำพรางสาเหตุการตาย
อู่ ซง เกิดสงสัยในการตายของพี่ จึงออกสืบสวนด้วยตนเองจนรู้ความจริง
เรื่อง "ซ้องกั๋ง" ระบุว่า อู่ ซง สังหารพัน จินเหลียน และซีเหมิน ชิ่ง อย่างโหดเหี้ยม โดยมีการพรรณนาการฆ่าจนได้ชื่อว่า เป็นฉากโดดเด่นฉากหนึ่งในวรรณกรรมจีน
ส่วนเรื่อง "บุปผาในกุณฑีทอง" ว่า พัน จินเหลียน หนีไปสมรสกับซีเหมิน ชิ่ง แต่เมื่อซีเหมิน ชิ่ง เสียชีวิตเพราะการร่วมเพศอย่างหักโหม อู่ ซง จึงตามไปฆ่าพัน จินเหลียน
โอวหยาง ยฺหวี่เชี่ยน (歐陽予倩) นำเรื่องของนางไปแต่งเป็นบทละครสมัยใหม่เรื่อง "พัน จินเหลียน" เมื่อ ค.ศ. 1928 โดยให้นางเป็นหญิงที่เป็นตัวของตัวเองสูง แต่ตกเป็นเหยื่อของระบบสังคมแบบอนุรักษนิยมที่ชายเป็นใหญ่ โอวหยาง ยฺหวี่เชี่ยน ยังรับบทพัน จินเหลียน ด้วยตนเอง
เรื่องราวของพัน จินเหลียน ยังเป็นที่นิยมในภาพยนตร์และละครโทรทัศน์ทั้งในจีนและญี่ปุ่น นับแต่คริสต์ทศวรรษ 1950 เป็นต้นมา มีภาพยนตร์และละครโทรทัศน์แล้วอย่างน้อย 20 เรื่องที่มีนางเป็นตัวละครหลัก
รายพระนามและรายนามผู้ได้รับพระราชทานเหรียญดุษฎีมาลา
เนื้อหาในหน้านี้เป็นบัญชีรายพระนามและรายนามผู้ได้รับพระราชทานเหรียญดุษฎีมาลาประเภทต่างๆ ตามที่ปรากฏหลักฐานในราชกิจจานุเบกษา ตั้งแต่รัชกาลพระบาทสมเด็จพระจุลจอมเกล้าเจ้าอยู่หัวเป็นต้นมาจนถึงแต่รัชกาลปัจจุบัน โดยแบ่งเป็น 2 ระยะ คือระยะที่พระราชทานตามพระราชบัญญัติเครื่องราชอิสสริยาภรณ์สำหรับความดีความชอบเหรียญดุษฎีมาลา ปีมะเมีย จัตวาศก ศักราช 1244 และระยะที่พระราชทานตามพระราชบัญญัติเหรียญดุษฎีมาลา พุทธศักราช 2484ตามพระราชบัญญัติเหรียญดุษฎีมาลา พุทธศักราช 2484 ได้กำหนดให้ปรับเปลี่ยนลักษณะเหรียญบางส่วน และพระราชทานเฉพาะเหรียญดุษฎีมาลา เข็มศิลปวิทยา เท่านั้น
เวชศาสตร์ป้องกัน
เวชศาสตร์ป้องกัน () หรือมาตรการป้องกันโรค () ประกอบด้วยมาตรการที่ใช้สำหรับป้องกันโรค ซึ่งตรงข้ามกับการรักษาโรค สุขภาพมีสถานะทางกายภาพและจิตใจเช่นเดียวกับโรคและความพิการซึ่งได้รับผลกระทบจากปัจจัยสิ่งแวดล้อม ความโน้มเอียงรับโรคทางกรรมพันธุ์ เชื้อก่อโรคและทางเลือกวิถีชีวิต สุขภาพ โรคและความพิการเป็นกระบวนการพลวัตซึ่งเริ่มตั้งแต่ก่อนปัจเจกบุคคลรู้สึกตัว การป้องกันโรคอาศัยการกระทำล่วงหน้าที่สามารถจำแนกได้เป็นการป้องกันปฐมภูมิ ทุยติภูมิและตติยภูมิ
มีประชากรหลายล้านคนเสียชีวิตจากสาเหตุที่ป้องกันได้ทุกปี การศึกษาในปี 2547 พบว่า การเสียชีวิตประมาณครึ่งหนึ่งของทั้งหมดในสหรัฐในปี 2543 เกิดจากพฤติกรรมและการสัมผัสที่ป้องกันได้ สาเหตุการเสียชีวิตอันดับต้น ๆ ได้แก่ โรคหัวใจแลแหลอดเลือด โรคทางเดินหายใจเรื้อรัง การบาดเจ็บที่ไม่เจตนา เบาหวานและโรคติดเชื้อบางอย่าง การศึกษาเดียวกันประมาณการว่ามีประชากร 400,000 คนเสียชีวิตในสหรัฐทุกปีเนื่องจากอาหารเลวและวิถีชีวิตแบบนั่งนอนมาก ตามประมาณการขององค์การอนามัยโลก มีผู้เสียชีวิตประมาณ 55 ล้านคนทั่วโลกในปี 2554 ซึ่งสองในสามของกลุ่มนี้เสียชีวิตจากโรคไม่ติดต่อ รวมทั้งมะเร็ง เบาหวาน โรคหัวใจและหลอดเลือดเรื้อรัง และโรคปอดเรื้อรัง จำนวนนี้เพิ่มขึ้นจากปี 2543 ซึ่งผู้เสียชีวิตร้อยละ 60 มีสาเหตุจากโรคเหล่านี้ เวชศาสตร์ป้องกันมีความสำคัญเป็นพิเศษเนื่องจากทั่วโลกมีความชุกของโรคเรื้อรังและการเสียชีวิตจากโรคเหล่านี้มากขึ้น
มีวิธีป้องกันโรคหลายวิธี แนะนำให้ผู้ใหญ่และเด็กไปพบแพทย์เพื่อตรวจสุขภาพเป็นประจำ แม้รู้สึกว่าตนสุขภาพดี เพื่อตรวจคัดโรค ระบุปัจจัยเสี่ยงสำหรับโรค อภิปรายข้อแนะนำสำหรับวิถีชีวิตที่สุขภาพดีและสมดุล การฉีดวัคซีนล่าสุด และรักษาสัมพันธภาพที่ดีกับผู้ให้บริการสุขภาพ การตรวจคัดโรคที่พบบ่อยบางโรคเช่น การตรวจหาความดันโลหิตสูง ภาวะน้ำตาลสูงในเลือด (ปัจจัยเสี่ยงต่อเบาหวาน) ภาวะคอเลสเตอรอลสูงในเลือด โรคซึมเศร้า เอชไอวีและโรคติดต่อทางเพศสัมพันธ์ชนิดที่พบบ่อย เช่น โรคหนองในเทียม ซิฟิลิสและโรคหนองใน การถ่ายภาพรังสีเต้านม (เพื่อตรวจคัดโรคมะเร็งเต้านม) การตรวจคัดโรคมะเร็งลำไส้ใหญ่และไส้ตรง การทดสอบแพปเพื่อทดสอบมะเร็งปากมดลูก และการตรวจคัดโรคกระดูกพรุน สามารถทำการทดสอบทางพันธุกรรมเพื่อตรวจคัดการกลายพันธุ์ที่ก่อให้เกิดโรคทางกรรมพันธุ์หรือความโน้มเอียงรับโรคบางโรค เช่น มะเร็งเต้านมและมะเร็งรังไข่ ทว่า ปัจเจกบุคคลทุกคนไม่สามารถจ่ายค่ามาตรการเหล่านี้ได้ และประสิทธิผลราคาของเวชศาสตร์ป้องกันยังเป็นหัวข้อถกเถียงกันอยู่
ฝูงแมงมุมยักษ์ถล่มโลก
ฝูงแมงมุมยักษ์ถล่มโลก (อังกฤษ: Spider, Spider 3D) เป็นภาพยนตร์แอคชั่น-แฟนตาซีสัญชาติอเมริกา ที่ออกฉายในปี ค.ศ. 2013 กำกับโดย เบร็ต ซิลเบอร์ลิง นำแสดงโดย แพทริค มัลดูน, คริสต้า แคมป์เบลล์, วิลเลียม โฮป
เมื่อสถานีอวกาศของรัสเซียประสบปัญหาตกลงกลางมหานครนิวยอร์ค แรงปะทะสร้างความเสียงหายจนเศษชิ้นส่วนจมลึกลงไปถึงอุโมงค์รถไฟใต้ดิน โมเลกุลแปลกปลอมบางอย่างจากอวกาศได้ทำปฏิกิริยากับเซลล์ของแมงมุม จนทำให้มันมีขนาดใหญ่โตกว่าตึก 30 ชั้น เจ้าแมงมุมกลายพันธุ์ออกอาละวาดทำลายเมืองอย่างบ้าคลั่ง และมันกำลังเริ่มต้นที่จะแพร่พันธุ์ทายาทออกมาอย่างล้นหลาม ทำเอาผู้คนพากันแตกตื่นและหวาดผวาไปกับกองทัพสัตว์ประหลาด 8 ขาที่น่ารังเกียจและสยดสยอง
ใหญ่เต็มฟัด
ใหญ่เต็มฟัด (อังกฤษ: Who Am I?) เป็นภาพยนตร์แอคชั่น สัญชาติอเมริกา-จีน ที่ออกฉายในปี ค.ศ. 1998 กำกับโดย เฉินหลง, เฉิน มู่เซิ่ง นำแสดงโดย เฉินหลง, มิเชลล์ เฟอร์เร่, มิเรอิ ยามาโมโต้, รอน สเมอร์คซัค, เอ็ด เนลสัน, วอชิงตัน ซิโซโล
แร่ธาตุชนิดใหม่ในดินแดนแอฟริกาใต้ได้ถูกค้นพบโดยนักวิทยาศาสตร์ มันเต็มไปด้วยความร้ายแรง ซีไอเอหนุ่มชื่อแจ๊กกี้ ซึ่งร่วมกับหน่วยคอมมานโดลับได้รับคำสั่งให้บุกเข้าแย่งชิง ในระหว่างที่มีการขนย้าย เมื่อภายหลังจากที่ภารกิจเสร็จหน่วยคอมมานโดถูกหักหลัง ทั้งหมดจบชีวิตกลางป่า โดยมีเขาเพียงผู้เดียวที่รอดตายจากเหตุการณ์นั้น แต่เขาไม่สามารถจำอะไรได้เลย เขาได้รับความช่วยเหลือจากคนป่าแอฟริกาใต้ แต่เมื่อไม่รู้แม้แต่ความเป็นมาของตนเอง เขาจึงออกค้นหาความจริงซึ่งเต็มไปด้วยอันตราย
ลูซี่ สวยพิฆาต
ลูซี่ สวยพิฆาต (อังกฤษ: Lucy) เป็นภาพยนตร์แอคชั่น สัญชาติอเมริกา ที่ออกฉายในปี ค.ศ. 2014 กำกับโดย ลุค เบสสัน นำแสดงโดย สการ์เลตต์ โจแฮนสัน, มอร์แกน ฟรีแมน, โชย มิน-ซิก, อามร์ เวคร์
ลูซี่ นักศึกษาสาวธรรมดาๆคนหนึ่ง ที่มาศึกษาต่อที่ไต้หวัน แต่ดันไปพัวพันกับกลุ่มธุรกิจมืดที่ทำการค้าสารสังเคราะห์อันตรายที่ชื่อ CTH4 และพวกมาเฟียได้ผ่าท้องของลูซี่และยัดสารสังเคราะห์เหล่านั้นซ่อนไว้ในท้องลูซี่เพื่อรอส่งมอบเป็นสินค้าต่อไป
ระหว่างที่กำลังรอส่งตัว ลูซี่โดนพวกนักเลงซ้อม ทำให้สารสังเคราะห์ที่ซ่อนไว้ในท้องแตก และซึมเขาสู่ร่างการ มีผลทำให้ลูซี่สามารถเปิดการใช้งานของสมองได้มากกว่าคนปกติ กลายเป็นดั่งยอดมนุษย์ผู้มีพลังจิต โทรจิต ความรู้มหาศาล และการควบคุมวัตถุสสารต่างๆ แถมเจ้าสารตัวนั้นมันคงปลุกพลังของเธอให้สูงขึ้นอีกเรื่อยๆ
ลูซี่ต้องการพบตัว ดร.นอร์แมน ผู้มีความเชี่ยวชาญด้านสมอง เพื่อหวังว่าเขาจะสามารถช่วยเธอได้ แต่พวกมาเฟียเจ้าของสารสังเคราะห์ยังคงตามล่าตัวเธอ ยังดีที่มี สารวัตรปิแอร์ เดล ริโอ นายตำรวจฝรั่งเศสที่ยังมองเห็นความเป็นมนุษย์ในตัวลูซี่ และคอยให้ควมช่วยเหลือให้เธอบรรลุเป้าหมาย
มิสแกรนด์ปัตตานี
มิสแกรนด์ปัตตานี () เป็นการประกวดนางงามของจังหวัดปัตตานี จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย ยุทธนา ปลื้มสำราญ ผู้อำนวยการกองประกวดมิสแกรนด์ปัตตานี การประกวดมิสแกรนด์ปัตตานีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งคนปัจจุบัน มิสแกรนด์ปัตตานี 2018 คือ พรจรัส ชุ่มทอง ได้รับตำแหน่งเมื่อวันที่ 11 มีนาคม พ.ศ. 2561 ซึ่งจัดขึ้น ณ มหาวิทยาลัยราชภัฏยะลา2018: ชุดบุหงาธาดาปักษามลายู กรงนก คือความงดงามของศิลปะหัตถกรรมทำมือของภูมิปัญญาชาวปัตตานี ส่วนหัวได้จำลองส่วนยอดของกรงนกและล้อมรอบด้วยบุหงาหรือดอกชบาซึ่งเป็นดอกไม้ประจำจังหวัด เครื่องประดับถูกออกแบบให้มีลวดลายศิลปะมลายู กระโปรงถูกตัดเย็บด้วยผ้าปาเตะและมีนกพิราบขาวสื่อถึงความสงบสุขที่เหล่าชาวปัตตานียังต้องการให้กลับมาอยู่เสมอ
2017: ชุดสู่สันติสุข สันติภาพกลับสู่บ้านเรา นานเท่าไหร่แล้วที่เรารอความหวังจากสิ่งที่เป็นนามธรรมให้เกิดเป็นรูปธรรมเสียที นกสันติภาพตัวนี้จะนำพาสันติสุขสู่มวลชน
มิสแกรนด์นราธิวาส
มิสแกรนด์นราธิวาส () เป็นการประกวดนางงามของจังหวัดนราธิวาส จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย ยุทธนา ปลื้มสำราญ ผู้อำนวยการกองประกวดมิสแกรนด์นราธิวาส การประกวดมิสแกรนด์นราธิวาสมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งคนปัจจุบัน มิสแกรนด์นราธิวาส 2018 คือ ศศินา กลิ่นมาลัย ได้รับตำแหน่งเมื่อวันที่ 11 มีนาคม พ.ศ. 2561 ซึ่งจัดขึ้น ณ มหาวิทยาลัยราชภัฏยะลา
2018: ชุดกอและ เมืองนรา ได้แรงบันดาลใจมาจากเรือกอและความงดงามอยู่ที่การวาดลวดลายด้วยมือแบบไทยและมลายูตั้งแต่หัวเรือจนถึงท้ายเรือ ชุดนี้มีการประยุกต์การระบำชาชักเพื่อแสดงถึงเอกลักษณ์ของชาวมลายูจึงนำเสนอออกมาในรูปแบบของชุดประจำจังหวัดเพื่อเป็นการอนุรักษ์และสืบสานภูมิปัญญาไม่ให้สูญหายไป
2017: ชุดมัทนพาธา กุหลาบงามสยามประเทศ เกิดจากการเปรียบผู้หญิงสวยกับดอกกุหลาบ และเมื่อนึกถึงดอกกุหลาบ ต้องนึกถึงมัทนพาธา ตำนานแห่งดอกกุหลาบ จึงสร้างสรรค์ชุดนี้ ด้วยผ้าบาติกดอกกุหลายแกะลวดลายหนังตะลุง และลูกปัดมโนราห์ เพื่อให้ยังคงมีกลิ่นอาย และสะท้อนวัฒนธรรมความเป็นปักษ์ใต้ ได้อย่างสวยงาม
รัชพงศ์ ทิวะธนเศรษฐ์
รัชพงศ์ ทิวะธนเศรษฐ์ (ชื่อเล่น : เซิน) ปี พ.ศ. 2557 ได้เข้าประกวด "มิเนเร่ สาววิ้ง หนุ่มว้าว" โดยได้รับรางวัลรองชนะเลิศอันดับ 2
“รัชพงศ์ ทิวะธนเศรษฐ์” (ชื่อเล่น : เซิน) พื้นเพเดิมเป็นชาวกาญจนบุรี มีความสนใจในเรื่องการตัดผม โดยเริ่มต้นหลังจากที่เขาสำเร็จการศึกษาระดับมัธยมจากประเทศนิวซีแลนด์ เมื่อกลับมาประเทศไทยกับทรงผมรากไทรที่คุณพ่อของเจ้าตัวไม่ปลื้มเลยมีโอกาสได้เล็มผมเป็นครั้งแรก และเมื่อคุณพ่อเห็นในความสนใจเลยอนุญาตให้เขาไปเรียนเรื่องการตัดผมแบบจริงจังมากขึ้น เซินได้ไปเปิดร้านตัดผมที่เชียงใหม่เพราะครอบครัวของเขาชอบที่นั่นมาก
จนร้านที่เชียงใหม่ปิดตัวลง โมเดลลิ่งที่เชียงใหม่ถามความสมัครใจของเขาแล้วส่งต่อให้โมเดลลิ่งที่กรุงเทพจนได้มาแคสติ้งที่ ช่องวัน และมีผลงานเรื่องแรกคือ จุดนัดฝัน ส่วนผลงานที่ทำให้เป็นที่รู้จักมากขึ้นคือ “ชาญชาย พัชรวนนท์ หรือ ชาย” จากละคร ชายไม่จริง หญิงแท้
มีนากษีมนเทียร
มีนากษีสุนทเรศวรมนเทียร ( "มีนากฺษี สุนฺทเรศวร มนฺทิร") เรียกโดยย่อว่า มีนากษีมนเทียร ( "มีนากฺษี มนฺทิร") เป็นโบสถ์พราหมณ์เก่าแก่ ตั้งอยู่บนฝั่งทิศใต้ของแม่น้ำไวคาย (Vaigai River) ในเมืองมทุราย รัฐทมิฬนาฑู ประเทศอินเดีย สร้างถวายพระแม่มีนากษี ซึ่งเป็นอวตารปางหนึ่งของพระปารวตี และถวายพระสุนทเรศวร อวตารปางหนึ่งของพระศิวะ สวามีของพระองค์
แม้โบสถ์มีที่มาเก่าแก่ แต่สิ่งก่อสร้างส่วนใหญ่ในปัจจุบันสร้างขึ้นหลังคริสต์ศตวรรษที่ 14 ทั้งมีการบูรณะและต่อเติมอีกในคริสต์ศตวรรษที่ 17 ตามบัญชาของติรุมาลัย นายก (Thirumalai Nayak) เจ้าเมืองมทุราย เพราะช่วงต้นคริสต์ศตวรรษที่ 14 กองทัพมุสลิมจากรัฐสุลต่านเดลี (Delhi Sultanate) เข้าโจมตีโบสถ์ แล้วปล้นเอาของมีค่า ก่อนทำลายศาสนสถานแห่งนี้ลงพร้อมกับแห่งอื่น ๆ ทั่วภาคใต้ของอินเดีย โบสถ์ที่เห็นในบัดนี้เป็นผลมาจากการสร้างขึ้นใหม่ภายใต้ดำริของกษัตริย์หลายพระองค์แห่งจักรวรรดิวิชัยนคร การต่อเติมครั้งสำคัญเกิดขึ้นในคริสต์ศตวรรษที่ 16 ตามคำสั่งของวิศวนาถ นายก (Vishwanatha Nayak) และผู้สืบต่อตำแหน่งของเขา ปัจจุบัน ในเทวสถานประกอบด้วยโคปุระ (gopuram) หรือซุ้มประตู 14 หลัง สูงราว 45–50 เมตร โคปุระหลังใต้มีความสูงมากที่สุด คือ 51.9 เมตร นอกจากนี้ ในโบสถ์ยังมีอาคารเสาสลักหลายหลัง และมีศาลอีกมากมายซึ่งสร้างถวายเทวดากับพราหมณ์ฮินดู ในศาลเหล่านี้มีวิมาน (vimana) ตั้งอยู่เหนือครรภคฤห์ (garbhagriha) หรือหอศักดิ์สิทธิ์ ซึ่งปิดทอง เป็นที่ประทับของพระมีนากษีกับพระสุนทเรศวร
โบสถ์แห่่งนี้เป็นจุดมุ่งหมายหลักในการแสวงบุญตามประเพณีลัทธิไศวะ ซึ่งถือพระศิวะเป็นใหญ่ แต่ก็มีสิ่งหลายสิ่งเกี่ยวข้องกับลัทธิไวษณพ ซึ่งถือพระวิษณุเป็นใหญ่ ทั้งนี้ เพราะถือว่าพระวิษณุเป็นพระภราดาของพระมีนากษี ในโบสถ์ยังมีเทวรูปของเทพองค์อื่น เช่น พระลักษมี ชายาพระวิษณุ, พระกฤษณะทรงขลุ่ย, นางรุกมินี ชายาพระกฤษณะ, พระพรหม, พระสรัสวดี ชายาพระพรหม, และเทพตามคัมภีร์ปุราณะ พร้อมด้วยงานศิลปะเกี่ยวข้องกับวรรณกรรมฮินดู นับเป็นที่หมาย (landmark) สำคัญที่สุดในเมืองมทุราย แต่ละวันมีผู้เข้าชมหลักหมื่น และเฉพาะช่วงสิบวันแห่งเทศกาลมีนากษีติรุกัลยาณัง (Meenakshi Tirukalyanam) ในเดือนจิตระ ซึ่งตกราวเดือนเมษายนหรือพฤษภาคมตามปฏิทินสุริยคติ จะมีผู้เข้าเยี่ยมชมเทวสถานรวมหลักล้าน
ยุทธการที่อันดง
ยุทธการที่อันดง เป็นยุทธการของกองกำลังประเทศเกาหลีเหนือกับประเทศเกาหลีใต้เมื่อปลายเดือนกรกฎาคม พ.ศ. 2493 ซึ่งเป็นส่วนหนึ่งของยุทธการในสงครามเกาหลี
เมื่อกองกำลังเกาหลีเหนือที่ 12 ได้นำกองกำลังบุกยึดเมืองทั้งหมดในปริมณฑลปูซาน แต่กองกำลังเกาหลีใต้ที่ 8 และ กองกำลังเมืองหลวงเกาหลีใต้ได้ปกป้องเมืองทั้งหมดในปริมณฑลปูซาน มีการรบอยู่ระหว่างสองกำลัง ได้แก่ กองกำลังเกาหลีเหนือที่ 12 และ กองกำลังเกาหลีใต้ที่ 8 แต่กองกำลังที่ได้รับความเสียหายที่สุดคือ กองกำลังเกาหลีเหนือที่ 12 โดยกองกำลังถูกโจมตีทางอากาศทำให้ทหารในกองกำลังเสียชีวิต 600 คน, รถถังถูกทำลาย 11 คัน จาก 30 คัน, ผู้บัญชาการกองกำลังเกาหลีเหนือที่ 12 ถูกสังหาร ในเวลาต่อมากองกำลังเกาหลีเหนือที่ 12 ถูกโจมตีอย่างมากจึงทำให้ขอยอมจำนน
เมธ รัตนประสิทธิ์
นายเมธ รัตนประสิทธิ์ หรือ หลวงวิลาสวันวิท เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 เป็นอดีตหัวหน้าพรรคเสรีประชาธิปไตย และเป็นผู้อำนวยการคนแรกของโรงเรียนการป่าไม้ จังหวัดแพร่ จนได้รับการกล่าวถึงว่าเป็น "ผู้เริ่มงานโรงเรียนการป่าไม้"
เมธ รัตนประสิทธิ์ เกิดในปี พ.ศ. 2440 เป็นบุตรของนายนิล กับนางตุ่น รัตนประสิทธิ์ มีพี่น้อง 6 คน อาศัยอยู่บ้านพักแถวถนนวิชยานนท์ อำเภอเมืองเชียงใหม่ จังหวัดเชียงใหม่ เริ่มเข้าเรียนชั้นประถมที่โรงเรียนเชลยศักดิ์ จังหวัดเชียงใหม่ ต่อมาย้ายไปเข้าเรียนที่โรงเรียนยุพราชวิทยาลัย จนถึงชั้นมัธยมปีที่ 2 จึงย้ายไปเรียนต่อที่โรงเรียนอัสสัมชัญ กรุงเทพฯ เมื่อจบชั้นมัธยมแล้วจึงสอบชิงทุนไปศึกษาวิชาการป่าไม้ ที่ประเทศพม่า ใช้เวลา 3 ปี จึงกลับมารับราชการในสังกัดกรมป่าไม้
เมธ รัตนประสิทธิ์ สมรสกับนางบุญยวง รัตนประสิทธิ์ (สกุลเดิม วุฒิรัตน์) มีบุตร 5 คน
เมธ รัตนประสิทธิ์ เสียชีวิตในปี พ.ศ. 2512 ด้วยโรคหัวใจล้มเหลว โดยมีพิธีพระราชทานเพลิงศพ ณ เมรุวัดธาตุทอง ในวันที่ 31 ตุลาคม พ.ศ. 2513
เมธ รัตนประสิทธิ์ เข้ารับราชการในสังกัดกรมป่าไม้ ได้รับแต่งตั้งให้ดำรงตำแหน่งสำคัญ เช่น เจ้าพนักงานป่าไม้ภาคแพร่ และผู้อำนวยการโรงเรียนการป่าไม้คนแรก ในปี พ.ศ. 2478 เป็นหัวหน้ากองค้นคว้าและของป่า ในปี พ.ศ. 2485-2487 และตำแหน่งสุดท้ายก่อนจะลาออกจากราชการ ในปี พ.ศ. 2488 คือ หัวหน้ากองคุ้มครอง กรมป่าไม้
เมื่อลาออกจากราชการ เขาได้เข้าทำงานกับบริษัท วนการ จำกัด และร่วมงานกับสมาคมชาวเหนือในกรุงเทพมหานคร ซึ่งมีพิสุทธิ์ นิมมานเหมินท์ เป็นเหรัญญิก และเป็นผู้มีส่วนในการระดมทุนเพื่อสนับสนุนให้นายเมธ ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ จนเขาได้รับเลือกตั้งในการเลือกตั้ง พ.ศ. 2495
ในปี พ.ศ. 2498 เขาได้ร่วมกับนักการเมืองหลายคน จัดตั้งพรรคเสรีประชาธิปไตย โดยนายเมธ รัตนประสิทธิ์ รับตำแหน่งหัวหน้าพรรค และมีนายบุญคุ้ม จันทรศรีสุริยวงศ์ เป็นเลขาธิการพรรค ซึ่งพรรคดังกล่าวมีแนวนโยบายโน้มเอียงไปในทางสังคมนิยมเสรี
โรงเรียนการป่าไม้แพร่ ได้จัดสร้างอนุสาวรีย์หลวงวิลาสวันวิท ณ โรงเรียนการป่าไม้ จังหวัดแพร่ เมื่อปี พ.ศ. 2523
ลาร์ส ซัลลิแวน
ไดแลน ไมลีย์ (Dylan Miley; ) นักมวยปล้ำอาชีพชาวอเมริกันที่กำลังเซ็นสัญญากับ WWE ฝึกมวยปล้ำอยู่กับ NXT ภายใต้ชื่อบนสังเวียน ลาร์ส ซัลลิแวน (Lars Sullivan)
โจโจ้ โจ๋ซ่าส์ ล่าข้ามศตวรรษ
โจโจ้ โจ๋ซ่าส์ ล่าข้ามศตวรรษ () เป็นภาพยนตร์แนวต่อสู้ กำกับและเขียนบทโดย ทาคาชิ มิอิเกะ ดัดแปลงจากหนังสือการ์ตูนเรื่อง"โจโจ้ ล่าข้ามศตวรรษ" ภาค 4 "เพชรแท้ไม่มีวันสลาย" ผลงานของฮิโรฮิโกะ อารากิ ภาพยนตร์นำแสดงโดย เคนโตะ ยามาซากิ, ริวโนะสุเกะ คามิกิ, นานะ โคมัตซึ, มาซากิ โอคาดะ, แมคเคนยู, ทาคายูกิ ยามาดะ และ ยูสุเกะ อิเซยะ เผยแพร่ในประเทศญี่ปุ่นโดยบริษัทโทโฮและวอร์เนอร์บราเธอส์ เข้าฉายในโรงภาพยนตร์ที่ประเทศญี่ปุ่นเมื่อวันที่ 4 สิงหาคม พ.ศ. 2560
ในประเทศไทย ภาพยนตร์เป็นลิขสิทธิ์ของบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) เข้าฉายในโรงภาพยนตร์เมื่อวันที่ 5 ตุลาคม พ.ศ. 2560
รีเมมเบอร์มี
"รีเมมเบอร์มี" () เป็นเพลงประกอบภาพยนตร์เรื่อง "วันอลวน วิญญาณอลเวง" ภาพยนตร์แอนิเมชันของพิกซาร์แอนิเมชันสตูดิโอส์ในปี พ.ศ. 2560 เพลงแต่งโดยโรเบิร์ต โลเปซ และ คริสเทน แอนเดอร์สัน-โลเปซ เพลงได้รับการขับร้องในภาพยนตร์โดย เบนจามิน แบร็ต, Gael García Bernal, Anthony Gonzalez, และ Ana Ofelia Murguía รวมถึง Miguel และ Natalia Lafourcade ที่ร้องเพลงเวอร์ชั่นเพลงป็อบในเครดิตท้ายภาพยนตร์ Carlos Rivera ได้บันทึกเพลงเวอร์ชั่นโคเวอร์ โดยใช้ชื่อว่า "Recuerdame" ในอัลบั้มซาวน์แทร็คภาษาสเปนของภาพยนตร์ เพลง ""รีเมมเบอร์มี"" ชนะเลิศรางวัลออสการ์ สาขาเพลงประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 90 ในปี พ.ศ. 2561
เพลง ""รีเมมเบอร์มี"" ถูกใช้ในหลายบริบทตลอดภาพยนตร์ "วันอลวน วิญญาณอลเวง" เพลงเป็นที่รู้จักในฐานะเพลงยอดนิยมที่สุดของเออร์เนสโต เดอะ ลา ครูซ (พากย์โดย เบนจามิน แบร็ต) ที่เขียนโดยเพื่อนนักดนตรี เฮกเตอร์ ริเวอร่า (พากย์โดย Gael García Bernal) เพลงถูกร้องครั้งแรกในภาพยนตร์โดยบรรเลงแบบ mariachi ในฐานะคำขอจากเออร์เนสโต้ถึงแฟนเพลงให้ยังคงจำเขาไว้ในใจแม้เขาจะต้องออกเดินทางไกล ต่อมาเพลงปรากฏในรูปแบบเพลงกล่อมซึ่งเฮกเตอร์ร้องให้กับลูกสาวคือโคโค่ เมื่อเขาจะออกเดินทางเพื่อเป็นนักดนตรี จากนั้นเพลงได้นำมาร้องโดยมิเกล ริเวอรา (พากย์โดย Anthony Gonzalez) ให้กับโคโค่ผู้เป็นทวดเพื่อให้โคโค่ได้ระลึกถึงเฮกเตอร์ จากนั้นเพลงได้ปรากฏในรูปแบบเพลงป็อบในเครดิตท้ายภาพยนตร์ ร้องโดยนักร้อง Miguel และ Natalia Lafourcade.
เพลง ""รีเมมเบอร์มี"" ถูกนำมาประยุกต์ในหลายครอบครัวในการช่วยเหลือเด็กๆในการรับมือกับความตาย การสูญเสีย หรือความเปลี่ยนแปลง วิดีโอหนึ่งของเด็กชายอายุสี่ขวบที่ร้องเพลง ""รีเมมเบอร์มี"" เพื่อการระลึกถึงน้องสาวที่เสียชีวิต ได้กลายเป็นกระแสโด่งดัง
เพลง ""รีเมมเบอร์มี"" ได้รับการเสนอชื่อในหลายรางวัล เช่น รางวัลลูกโลกทองคำ สาขาเพลงประกอบภาพยนตร์ยอดเยี่ยม และรางวัลออสการ์ สาขาเพลงประกอบภาพยนตร์ยอดเยี่ยม โดยชนะเลิศในรายการหลัง นอกจากนี้ยังชนะเลิศในรางวัล Critics' Choice Movie Awards สาขาเพลงยอดเยี่ยม
ถนนมังกร
ถนนมังกร () ถนนสายหนึ่งในพื้นที่กรุงเทพมหานคร เป็นถนนที่ตัดผ่านถนนสายอื่น ๆ ในลักษณะของซอย ถนนมังกรมีจุดเริ่มต้นจากถนนกรุงเกษม เลียบคลองผดุงกรุงเกษม บริเวณใกล้กับสถานีรถไฟหัวลำโพง ในพื้นที่แขวงป้อมปราบ เขตป้อมปราบศัตรูพ่าย จากนั้นตัดผ่านถนนมิตรพันธ์ บริเวณใกล้กับวงเวียน 22 กรกฎาคม จากนั้นตัดผ่านถนนยี่สิบสองกรกฎาคม เลียบข้างวัดพลับพลาไชย และตัดผ่านถนนไมตรีจิตต์ จากนั้นทอดผ่านถนนพลับพลาไชย และตัดผ่านถนนเจ้าคำรบ ผ่านวัดคณิกาผล ตัดผ่านถนนยมราชสุขุม ออกถนนเจริญกรุง และผ่านหน้าวัดกันมาตุยาราม ในพื้นที่แขวงสัมพันธวงศ์ เขตสัมพันธวงศ์ ในย่านเยาวราช จากนั้นตัดผ่านถนนเยาวราช ทอดตัดกับตรอกอิสรานุภาพและซอยผลิตผล ที่ย่านสำเพ็ง พื้นที่แขวงจักรวรรดิ เขตสัมพันธวงศ์ ไปสิ้นสุดที่ถนนทรงวาด
ถนนมังกร โดยเฉพาะในช่วงที่ตัดผ่านถนนเยาวราชและย่านสำเพ็ง เป็นย่านการค้าที่คึกคักมาก มีสินค้านานาชนิดจำหน่าย และเป็นที่ตั้งของห้างทองตั้งโต๊ะกัง ห้างทองหรือร้านค้าทองแห่งแรกในประเทศไทย ซึ่งตัวอาคารมีสถาปัตยกรรมที่สวยงามในรูปแบบจีน-โปรตุเกส และชั้นบนสุดเป็นที่ตั้งของพิพิธภัณฑ์ทองคำ อีกทั้งในฝั่งตรงข้ามเป็นที่ตั้งของธนาคารกรุงเทพ สาขาสำเพ็ง ตัวอาคารมีสถาปัตยกรรมที่สวยงามเช่นเดียวกับห้างทองตั้งโต๊ะกัง ซึ่งอาคารทั้งสองได้รับรางวัลอาคารอนุรักษ์ศิลปสถาปัตยกรรมดีเด่น จากสมาคมสถาปนิกสยาม ในพระบรมราชูปถัมภ์ และเป็นโบราณสถานในกรุงเทพมหานคร
วอร์ ออฟ เดอะ เวิลด์ส อภิมหาสงครามล้างโลก
วอร์ ออฟ เดอะ เวิลด์ส อภิมหาสงครามล้างโลก (อังกฤษ: War Of The Worlds) เป็นภาพยนตร์แอคชั่น-ไซไฟ สร้างขึ้นเมื่อปี ค.ศ. 2005 กำกับโดย สตีเว่น สปีลเบิร์ก เป็นภาพยนตร์ที่สร้างมาจากนิยายเรื่อง เดอะวอร์ออฟเดอะเวิลด์สของ เอช. จี. เวลล์ส นำแสดงโดย ทอม ครูซ
เรย์ เฟอร์เรียร์ คนงานท่าเรือที่ตกพุ่มม่ายและเป็นคุณพ่อที่ไม่สมบูรณ์แบบ ไม่นานหลังจากอดีตภรรยาของเขา และสามีใหม่ของเธอพา ร็อบบี้ ลูกชายวัยรุ่น และ เรเชล ลูกสาวตัวน้อยของเขา มาแวะเยี่ยม และอาศัยในช่วงสุดสัปดาห์ ก็เกิดเหตุการณ์แปลกประหลาดที่จะเปลี่ยนแปลงชีวิตพวกเขาไปตลอดกาล
เมื่อเครื่องจักรสงครามลักษณะเหมือนหอคอยสามขาโผล่มาจากใต้พื้นโลก และทำลายทุกสิ่งทุกอย่างบนโลก นั่นคือการบุกโจมตีโลกครั้งแรกของพวกมนุษย์ต่างดาว เรย์ ต้องพยายามตะเกียกตะกายเพื่อช่วยลูกๆเของเขา ให้พ้นจากความหายนะจากศัตรูที่ไร้ความปราณีเหล่านี้ แต่ไม่ว่าจะหนีไปทางใด ก็ไร้ซึ่งความปลอดภัยและที่พักพิง มีเพียงความมุ่งมั่นที่ยากจะทำลายได้ของเรย์เท่านั้น ที่จะปกป้องคนที่เขารักได้!!
การล้อมพระตำหนักซังโจ
การล้อมพระตำหนักซังโจ () สงครามที่เป็นจุดเริ่มต้นของ กบฏปีเฮจิ ในช่วงต้นเดือนมกราคม ค.ศ. 1160 ภายหลังจากที่ ไทระ โนะ คิโยะโมะริ อัครมหาเสนาบดีผู้กุมอำนาจในราชสำนักออก จาริกแสวงบุญ ไปพร้อมกับครอบครัวทำให้ศัตรูของคิโยะโมะริและตระกูลไทระคือ ฟุจิวะระ โนะ โนะบุโยะริ และ มินะโมะโตะ โนะ โยะชิโตะโมะ ผู้นำตระกูลมินะโมะโตะเห็นโอกาสที่จะเปลี่ยนแปลงขั้วอำนาจทางการเมืองในราชสำนักจึงได้นำกำลังทหารจำนวน 500 คนบุกเข้าล้อมและโจมตีพระตำหนักซังโจในตอนกลางคืนและลักพาตัวอดีต จักรพรรดิโกะ-ชิระกะวะ จักรพรรดิองค์ที่ 77 พร้อมกับขังจักรพรรดิองค์ปัจจุบัน จักรพรรดินิโจ ที่สนับสนุนตระกูลไทระและ ฟุจิวะระ โนะ มิชิโนะริ หรือพระภิกษุชินเซ
การโจมตีในจุดต่อมาคือคฤหาสน์ของมิชิโนะริซึ่งเหล่ากบฏได้จุดไฟเผาและเข้าไปสังหารผู้คนภายในทั้งหมดรวมถึงมิชิโนะริซึ่งถูกจับในภายหลังและถูกตัดศีรษะโดยโนะบุโยะริได้บังคับให้จักรพรรดินิโจแต่งตั้งตนเองเป็นอัครมหาเสนาบดีซึ่งเป็นขั้นแรกของการมีอำนาจในราชสำนัก
คอลล์ออฟดิวตี: แบล็กออฟส์ 4
คอลล์ออฟดิวตี: แบล็กออฟส์ 4 () เป็นวิดีโอเกมแบทเทิลรอยัลแนวยิงมุมมองบุคคลที่หนึ่ง พัฒนาโดย Treyarch และจัดจำหน่ายโดยแอกทิวิชัน ซึ่งเป็นวิดีโอเกมที่ 15 ในซีรีส์ "คอลล์ออฟดิวตี" และเป็นภาคที่ 4 ในซีรีส์ "คอลล์ออฟดิวตี: แบล็กออฟส์" ซึ่งได้ออกชื่อเมื่อวันที่ 8 มีนาคม 2018 โดยได้ออกตัวอย่างเกมในวันที่ 17 พฤษภาคม 2018 และวางจำหน่ายในวันที่ 12 ตุลาคม 2018 บนเอกซ์บอกซ์วัน, เพลย์สเตชัน 4 และ ไมโครซอฟท์ วินโดวส์
ในเกม "คอลล์ออฟดิวตี: แบล็กออฟส์ 4" นี้ เป็นเกมแรกของซีรีส์ "คอลล์ออฟดิวตี" ที่มีเพียงแค่โหมดผู้เล่นหลายคนเท่านั้น โดยจะมีโหมดแบทเทิลรอยัล, Zombie และ Blackout ด้วย
ซึ่งเกมเวอร์ชันพีซียังจะปรับแต่งมาสำหรับ Battle.net ของบลิซซาร์ดเอ็นเตอร์เทนเมนต์ โดยรองรับหน้าจอ 4K, HDR, รองรับจอ Ultra-wide และ ไม่จำกัดเฟรมเรตของเกม
ศฤงคาร พรหมสุภะ
ศฤงคาร พรหมสุภะ (, ชื่อเล่น: เหน่ง, เกิด 29 มีนาคม 2540) นักฟุตบอลอาชีพชาวไทยในตำแหน่งกองหลังปัจจุบันเล่นให้กับสโมสรใน ไทยลีก เมืองทอง ยูไนเต็ด
ศฤงคาร พรหมสุภะ เกิดวันที่ 29 มีนาคม พ.ศ. 2540 ที่ จังหวัดศรีสะเกษ เริ่มเข้าเรียนชั้นประถมศึกษาที่โรงเรียนบ้านขนุน(วันธรรมศาสตร์ศรีสะเกษ 2515) ก่อนที่จะย้ายจากบ้านกิดพร้อมครอบครัวเข้าไปเรียนที่โรงเรียนปลวกแดงวิทยาคม จังหวัดระยอง ในระดับชั้นมัธยมศึกษา
ศฤงคารเริ่มเล่นฟุตบอลกับเพื่อนในชุมชนตั้งแต่เด็ก โดยเล่นเพื่อความสนุกสนานกับพี่ชายและเพื่อน ๆ จนทำให้เขาเริ่มฝึกซ้อมอย่างจริงจังขณะเรียนอยู่ชั้น ป.4 ที่โรงเรียนบ้านขนุน(วันธรรมศาสตร์ศรีสะเกษ 2515) โดยศฤงคารได้ติดทีมฟุตบอลโรงเรียนตามพี่ชายของตนทั้งสองคนก่อนหน้านี้
เส้นทางฟุตบอลอาชีพของเขานั้นเริ่มต้นขึ้นย้ายที่เรียนชั้น ม.2 ที่โรงเรียนปลวกแดงวิทยาคม หลังจากเขาและครอบครัวต้องย้ายมาเริ่มต้นชีวิตที่จังหวัดระยองเพราะประสบปัญหาทางด้านการเงิน ศฤงคาร ได้เป็นผู้เล่นของโรงเรียนแข่งขันรายการต่างๆ เช่น เอสซีจี เคมิคอลส์ ลีกเยาวชน 15 ปี, ปตท.คัพ และ กีฬานักเรียนนักศึกษา ซึ่งผลงานเข้าตาสต๊าฟของสโมสรระยอง เอฟซี จึงได้ชักชวนให้ศฤงคารคัดตัวผู้เล่นชุดโค้กคัพ 2015 แม้ว่าเจ้าตัวจะไม่มีแม้กระทั่งรองเท้าสตั๊ดของตัวเองใส่ก็ตาม แต่ด้วยคุณภาพของศฤงคารทำให้เขาได้เป็นหนึ่งในสมาชิกเยาวชนระยอง เอฟซี
ในการดึงตัวมาเล่นชุดกับเยาวชนโค้กคัพ 2015 แม้ว่าผลงานรายการโค้กคัพของทีมระยองเอฟซีจะแพ้ 3 เกมรวด แต่ฝีเท้าของ ศฤงคาร ก็ทำให้ทีมระยอง เอฟซีตัดสินใจเซ็นสัญญาเขาในที่สุด การเซ็นสัญญาร่วมทีมระยอง เอฟซีทำให้ศฤงคารต้องกลายเป็นนักฟุตบอลอาชีพเต็มตัว ภายใต้การฝึกสอนของ ชูศักดิ์ ศรีภูมิ เขาได้ลงเล่นใน ให้กับทีม โดยเกมประเดิมสนามในลีกอาชีพของศฤงคาร คือเกมกับราชบุรี มิตรผล เอฟซี ในรายการโตโยต้า ลีกคัพ 2015
พ.ศ. 2558 ที่ มีการเปิดคัดตัวผู้เล่นสำหรับการแข่งขันศึกชิงแชมป์อาเซียน 2015 ชูศักดิ์ ศรีภูมิ แนะนำให้เขาไปทดสอบการคัดตัวดังกล่าวและก็ได้รับการคัดเลือกเป็นหนึ่งในผู้เล่นของทีมชาติไทย ชุดอายุไม่เกิน 19 ปี
ในนามทีมชาติ ศฤงคารได้ติดทีมชาติไทยครั้งแรกในชุดเยาวชนอายุไม่เกิน 19 ปี ภายใต้การฝึกสอน อนุรักษ์ ศรีเกิด เขาเป็นตัวหลักในการคว้าแชมป์ฟุตบอล ที่ประเทศลาว โดนเกมประเดิมสนามของศฤงคาร คือเกมเปิดสนามนัดแรกเจอกับเจ้าภาพ ทีมชาติลาว ด้วยชัยชนะ 2-1และคว้าชัยชนะต่อเนื่องจนคว้าแชมป์รายการดังกล่าว หลังจากนั้น ศฤงคาร ได้ถูกเรียกติดทีมชาติไทยชุดเยาวชนมาตลอด
ต่อมาในปี พ.ศ. 2560 ศฤงคารเข้าสู่ ทีมชาติไทยรุ่นอายุไม่เกิน 23 ปี โดยเป็นกำลังสำคัญในการคว้าเหรียญทองซีเกมส์สมัยที่ 16 เขาลงเล่นครบทั้ง 7 เกม และชุด M-150 Cup 2017 ที่เมืองบุรีรัมย์ ประเทศไทย หลังจากมีผลงานที่ดีกับระยองเอฟซี และเขาได้ทำประตูแรกในนามทีมชาติ ในเกมที่ไทย เอาชนะ ญี่ปุ่น U-23 ไปได้ 2-1
กีฬาสกีลงเขาในโอลิมปิกฤดูหนาว 2018
กีฬาสกีลงเขาในโอลิมปิกฤดูหนาว 2018 เป็นการแข่งขันกีฬาสกีลงเขาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 12–24 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ, ประเภททีมหญิง 5 รายการ และประเภทผสม 1 รายการ โดยแต่ละรายการจะมีนักกีฬา 322 คน จาก 80 ประเทศ
ตารางข้างล่างนี้เป็นตารางการแข่งขันทั้งหมด 11 รายการมีนักกีฬาทั้งหมด 322 คนจาก 80 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
อนาคอนดา เลื้อยสยองโลก 2: ล่าอมตะขุมทรัพย์นรก
อนาคอนดา เลื้อยสยองโลก 2: ล่าอมตะขุมทรัพย์นรก (อังกฤษ: Anacondas: The Hunt for the Blood Orchid, Anaconda 2, Anacondas ) เป็นภาพยนตร์สยองขวัญ สัญชาติอเมริกา สร้างขึ้นเมื่อปี ค.ศ. 2004 กำกับโดย ไดว์ฟ เอช. ลิตเติ้ล ภาพยนตร์เรื่องนี้เป็นภาพยนตร์ลำดับที่ 2 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ อนาคอนดา เลื้อยสยองโลก และมีภาคต่ออีกคือ  นำแสดงโดย จอห์นนี่ แม็ซเนอร์, คาดี้ สตริคแลนด์, แมทธิว มาร์สเดน, ยูจินน์ เบิร์ด, ซัลลี ริชาร์ดสัน, คาร์ล ยูน, นิโคลัส กอนซาเลซ, มอร์ริซ เชสท์นัท
รอมแพง
รอมแพง เป็นนามปากกาของ จันทร์ยวีร์ สมปรีดา (ชื่อเล่น: อุ้ย; เกิด พ.ศ. 2520 อำเภอสิชล จังหวัดนครศรีธรรมราช) เป็นนักประพันธ์ชาวไทย เธอมีผลงานมาแล้วมากกว่า 20 งานเขียนด้วยกันอย่าง "ดาวเกี้ยวเดือน", "บุพเพสันนิวาส", "มิติรักข้ามดวงดาว", "คีตโลกา", "เรือนพะยอม" และส่วนใหญ่ก็จะเป็นนวนิยายแนวรักตลก งานของเธอมีเอกลักษณ์ทั้งสำนวนภาษา และบทพรรณาโวหารที่บรรยายสถาปัตยกรรมและศิลปกรรมในสมัยนั้น บุคลิกตัวละคร โดยเฉพาะนางเอกให้มีบุคลิกที่สดใสร่าเริง มีความเป็นตัวของตัวเองสูง ชื่อนามปากกา ใช้ตามชื่อตัวละคร รอมแพง ในเรื่อง "เวียงกุมกาม" ของทมยันตี แปลว่า "ผู้เป็นที่รัก" หรือ "หญิงผู้เป็นที่รัก"
เธอสำเร็จการศึกษาจากโรงเรียนวัดประทุมทายการาม ในระดับประถมศึกษา และมัธยมศึกษาจากโรงเรียนกัลยาณีศรีธรรมราช ระดับปริญญาตรีจากคณะโบราณคดี มหาวิทยาลัยศิลปากร เอกประวัติศาสตร์ศิลปะ โทภาษาไทย ทำงานประจำหลายงาน ตั้งแต่ขายเครื่องสำอาง เซลล์ขายบ้าน เลขานุการทนายความ ธุรการ พนักงานประมาณราคาของบริษัทตกแต่งภายใน พนักงานพิสูจน์อักษร ภัณฑารักษ์ (ผู้ดูแลพิพิธภัณฑ์) จนเธอเริ่มเขียนหนังสือประมาณปี พ.ศ. 2549 และได้รวมเล่มในปีถัดมา ขณะนั้นเธอประกอบอาชีพอื่นอยู่ จึงลาออกมาทำงานเขียนเป็นงานประจำ
นวนิยายเรื่องแรกเลยก็คือ "มิติรักข้ามดวงดาว" ที่ได้รับแรงบันดาลใจจาก การเล่นเกมมังกรหยก ด้วยความที่เธอพิมพ์ค่อนข้างรวดเร็ว จึงตอบโต้กับเพื่อนในเกมได้ทันที แถมภาษาที่ใช้ก็ทำให้เพื่อนในเกมประทับใจ จนมีแฟนคลับคอยติดตามการสนทนาในเกมของเธอ จนเมื่อมีคนทักว่าเธอควรเขียนนิยาย จึงฉุกคิดและเริ่มเขียนนวนิยายเรื่องแรก โดยลงในพันทิปก่อน ก็ได้รับเสียงตอบรับที่ดี
ในปี พ.ศ. 2553 ตีพิมพ์นวนิยายแนวรักตลกอิงประวัติศาสตร์เรื่อง "บุพเพสันนิวาส" เธอใช้เวลาในการหาข้อมูล 3 ปี จนมาเขียนต้นฉบับเสร็จในเดือนเดียว ซึ่งต่อมาได้มาทำเป็นละครโทรทัศน์ในปี พ.ศ. 2561 โดยก่อนละครจะออกอากาศ ก็ตีพิมพ์ซ้ำครั้งที่ 27 ผลงานของรอมแพงที่เคยนำมาสร้างเป็นละครโทรทัศน์อื่น ๆ เช่น "ดาวเกี้ยวเดือน", "คีตโลกา", "เรือนพะยอม", "พรายพยากรณ์" ฯลฯ
ประธานชั่วคราวแห่งวุฒิสภาสหรัฐ
ประธานชั่วคราวแห่งวุฒิสภาสหรัฐอเมริกา (หรือ ประธานวุฒิสภาชั่วคราว) เป็นผู้ทรงอำนาจเป็นลำดับที่สองของวุฒิสภาสหรัฐอเมริกา มาตรา 1 วรรค 3 แห่งรัฐธรรมนูญสหรัฐอเมริกา ได้บัญญัติไว้ว่า รองประธานาธิบดีสหรัฐอเมริกา ซึ่งแม้ว่าจะไม่ใช่วุฒิสมาชิกสหรัฐฯ แต่ในฐานะประธานวุฒิสภาต้องมอบอำนาจให้วุฒิสภาเลือกประธานชั่วคราวเพื่อปฏิบัติหน้าที่แทนในกรณีรองประธานาธิบดีไม่ได้เข้ามาทำหน้าที่ บทบาทของประธานชั่วคราวแห่งวุฒิสภาสหรัฐอเมริกานั้น แตกต่างจาก รองประธานาธิบดีที่ปฏิบัติหน้าที่ประธานวุฒิสภา คือ ได้รับการลงคะแนนเสียงจากวุฒิสมาชิกส่วนมาก ทั้งยังสามารถอภิปราย หรือ ลงคะแนนเสียงได้ในทุกๆญัตติ
ถึงกระนั้นประธานวุฒิสภาชั่วคราวยังมีเอกสิทธิ์และอำนาจพอสมควร และเมื่อรองประธานาธิบดีสหรัฐอเมริกาไม่เข้าปฏิบัติหน้าที่ ประธานวุฒิสภาชั่วคราวถือเป็นผู้มีอำนาจเต็มในการประชุม ในทางปฏิบัติ, รองประธานาธิบดีหรือประธานวุฒิสภาชั่วคราวมักจะไม่เป็นประธานในการประชุมเสมอไป แต่อาจหมุนเวียนให้วุฒิสมาชิกระดับไม่อาวุโสของพรรคเสียงข้างมากได้เข้ามาทำหน้าที่บ้างเพื่อสร้างประสบการณ์ในการปฏิบัติงาน
ตั้งแต่คริสตศักราช 1890, วุฒิสมาชิกระดับอาวุโสของพรรคเสียงข้างมากในวุฒิสภาสหรัฐ มักถูกรับเลือกให้เป็นประธานชั่วคราววุฒิสภาสหรัฐจนกระทั่งหมดวาระและมีการเลือกตั้งใหม่ โดยปฏิบัติสืบต่อกันมาอย่างต่อเนื่อง จนกระทั่งปีคริสตศักราช 1949 ตั้งแต่การตรารัฐบัญญัติลำดับการสืบทอดในการดำรงประธานาธิบดี 1947 ประธานชั่วคราววุฒิสภา มีศักดิ์ในลำดับที่ 3 ของการสืบทอดตำแหน่งคือ หลังจาก 1) รองประธานาธิบดี 2.)ประธานสภาผู้แทนราษฎร และ ก่อนหน้า 4) รัฐมนตรีว่าการกระทรวงการต่างประเทศสหรัฐ ซึ่งจะเป็นไปตามอัตฺโนมัติเฉพาะการดำรงตำแหน่งประธานาธิบดีเท่านั้น ส่วนตำแหน่งรองประธานาธิบดีจะว่างเว้นไว้ จนกระทั่งมีการแต่งตั้งใหม่ ตามรัฐธรรมนูญสหรัฐมาตรา 25
ผู้ดำรงตำแหน่งคนปัจจุบัน คือ ออรินท์ แฮชท์ วุฒิสมาชิกพรรครีพับลิกัน จากรัฐยูทาห์ ได้รับเลือกให้เข้าดำรงตำแหน่งเมื่อวันที่ 6 มกราคม 2558 เป็น ประธานชั่วคราวแห่งวุฒิสภาสหรัฐอเมริกา คนที่ 90 เมื่อวันที่ 2 มกราคม 2561 แฮชท์ประกาศเกษียณตนล่วงหน้า มีผลวันที่ 3 มกราคม 2562
สโมสรฟุตบอลวิกตอเรียเปิลเซน
สโมสรฟุตบอลวิกตอเรียเปิลเซน () เป็นสโมสรฟุตบอลอาชีพเช็ก ตั้งอยู่ที่เมืองเปิลเซน ปัจจุบันลงเล่นในเช็กเฟิสต์ลีก ซึ่งเป็นลีกฟุตบอลสูงสุดของประเทศเช็กเกีย
หลังจากคว้ารองชนะเลิศ เชโกสโลวักคัพ ในฤดูกาล 1970–71 ทำให้คว้าสิทธิ์ไปแข่งขันยูฟ่าคัพวินเนอร์สคัพในฤดูกาลถัดไป เนื่องจากแชมป์เชโกสโลวักคัพอย่างสปาร์ตักตรานาวานั้น ได้แชมป์ลีกด้วย จึงได้ไปแข่งขันยูโรเปียนคัพ ทำให้สิทธิ์การเข้าร่วมแข่งขันวินเนอร์สคัพ มาตกที่รองแชมป์ฟุตบอลถ้วยอย่างวิกตอเรียเปิลเซนแทน ในปี ค.ศ. 2010 พวกเขาได้สิทธิ์ไปแข่งขันยูฟ่ายูโรปาลีก หลังจากคว้าแชมป์เช็กคัพ ฤดูกาล 2009–10
สโมสรคว้าแชมป์ลีกของเช็กเป็นครั้งแรกในปี ค.ศ. 2011 และได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2011–12 รอบแบ่งกลุ่ม และได้ชัยชนะในนัดแรกของการแข่งขันแชมเปียนส์ลีกของสโมสร สโมสรเก็บได้ 5 คะแนน จบอันดับที่ 3 ของกลุ่ม จึงสลับไปแข่งขันรอบ 32 ทีมสุดท้ายของยูโรปาลีกฤดูกาลเดียวกัน ต่อมาในฤดูกาล 2012–13 พวกเขาคว้าแชมป์ลีกสมัยที่สอง
ในปี ค.ศ. 2013–14 สโมสรเข้าร่วมแข่งขันยูฟ่าแชมเปียนส์ลีก รอบแบ่งกลุ่ม และจบอันดับที่ 3 จึงย้ายไปแข่งขันยูโรปาลีก และไปไกลถึงรอบ 16 ทีมสุดท้าย ก่อนจะแพ้ตกรอบโดยลียง
เช็กเฟิสต์ลีก:
เช็กคัพ:
เช็กซูเปอร์คัพ:
เช็กเนชันแนลฟุตบอลลีก:
กฎการเหนี่ยวนำของฟาราเดย์
กฎการเหนี่ยวนำของฟาราเดย์ () เป็นกฎพื้นฐานของแม่เหล็กไฟฟ้าซึ่งทำนายว่าสนามแม่เหล็กจะมีอันตรกิริยากับวงจรไฟฟ้าเพื่อผลิตแรงเคลื่อนไฟฟ้า เป็นปรากฏการณ์ที่เรียก การเหนี่ยวนำแม่เหล็กไฟฟ้า เป็นหลักการทำงานพื้นฐานของหม้อแปลงไฟฟ้า ตัวเหนี่ยวนำ และมอเตอร์ไฟฟ้า เครื่องกำเนิดไฟฟ้าและโซลินอยด์หลายชนิด
สมการแม็กซ์เวลล์–ฟาราเดย์เป็นสามัญการของกฎของฟาราเดย์ และเป็นหนึ่งในสมการของแมกซ์เวลล์
ลูวิส คุก (นักฟุตบอลเกิด พ.ศ. 2540)
ลูวิส จอห์น คุก (; เกิดวันที่ 3 กุมภาพันธ์ ค.ศ. 1997) เป็นนักฟุตบอลชาวอังกฤษ ปัจจุบันเล่นให้กับบอร์นมัท และทีมชาติอังกฤษ ในตำแหน่งกองกลาง
แฮร์รี แมไกวร์
จาค็อบ แฮร์รี แมไกวร์ (; เกิดวันที่ 5 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นให้กับเลสเตอร์ซิตีและทีมชาติอังกฤษ ในตำแหน่งกองหลัง
พระสุธรรมวินิจฉัย (ชม วณิกเกียรติ)
พระสุธรรมวินิจฉัย (ชม วณิกเกียรติ) อดีตผู้สำเร็จราชการแทนพระองค์เป็นการชั่วคราว สมาชิกสภาผู้แทนราษฎรประเภทที่สอง 4 สมัย และอดีตสมาชิกพฤฒสภา
พระสุธรรมวินิจฉัย (ชม วณิกเกียรติ) เป็นบุตรนายทอง วณิกเกียรติ บิดามีอาชีพเป็นพ่อค้า เมื่อครั้งยังมีบรรดาศักดิ์เป็น หลวงสุจริตธุระประภาษ ได้รับราชการเป็นผู้พิพากษาศาลแพ่ง กระทรวงยุติธรรม และได้ขอรับพระราชทานนามสกุล "วณิกเกียรติ" เป็นนามสกุลพระราชทานลำดับที่ 0309 เขียนเป็นภาษาอังกฤษว่า "Vanikkirti"
พระสุธรรมวินิจฉัย เคยดำรงตำแหน่งผู้สำเร็จราชการแทนพระองค์เป็นการชั่วคราว เมื่อพ.ศ. 2489 สมาชิกสภาผู้แทนราษฎรประเภทที่สอง 4 สมัย และสมาชิกพฤฒสภา
หลังการลาออกของปรีดี พนมยงค์ พระสุธรรมวินิจฉัย พระยานลราชสุวัจน์ (ทองดี นลราชสุวัจน์) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์
พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกสภาผู้แทนราษฎรมาแล้ว 4 สมัย คือพระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกวุฒิสภามาแล้ว 1 สมัย คือ
พระยานลราชสุวัจน์ (ทองดี นลราชสุวัจน์)
พระยานลราชสุวัจน์ (ทองดี นลราชสุวัจน์) อดีตผู้สำเร็จราชการแทนพระองค์เป็นการชั่วคราว และอดีตรัฐมนตรีว่าการกระทรวงยุติธรรมในคณะรัฐมนตรีไทย คณะที่ 13
พระยานลราชสุวัจน์ (ทองดี นลราชสุวัจน์) เป็นบุตรนายคง และนางจุ้ย เกิดเมื่อวันที่ 8 สิงหาคม พ.ศ. 2424 ที่ตำบลหัวรอ อำเภอพระนครศรีอยุธยา จังหวัดพระนครศรีอยุธยา มีพี่น้องร่วมบิดามารดา 10 คน
พระยานลราชสุวัจน์ ถึงแก่อสัญกรรมเมื่อวันที่ 6 มีนาคม พ.ศ. 2496 พระราชทานเพลิงศพ ณ เมรุวัดมกุฏกษัตริยาราม วันที่ 23 พฤษภาคม พ.ศ. 2496
พระสุธรรมวินิจฉัย เคยดำรงตำแหน่งผู้สำเร็จราชการแทนพระองค์เป็นการชั่วคราว เมื่อพ.ศ. 2489 และรัฐมนตรีว่าการกระทรวงยุติธรรมในคณะรัฐมนตรีไทย คณะที่ 13
หลังการลาออกของปรีดี พนมยงค์ พระยานลราชสุวัจน์ (ทองดี นลราชสุวัจน์) พระสุธรรมวินิจฉัย (ชม วณิกเกียรติ) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์
พระยานลราชสุวัจน์ (ทองดี นลราชสุวัจน์) ได้รับการแต่งตั้งเป็นรัฐมนตรีมาแล้ว 1 สมัย คือ
ถนนศิริพงษ์
ถนนศิริพงษ์ () เป็นถนนสายสั้น ๆ สายหนึ่งในพื้นที่แขวงเสาชิงช้า เขตพระนคร กรุงเทพมหานคร มีจุดเริ่มต้นจากด้านข้างศาลาว่าการกรุงเทพมหานคร ทอดผ่านจุดตัดระหว่างถนนบำรุงเมือง และขนานไปกับถนนอุณากรรณ เลียบข้างวัดสุทัศนเทพวราราม ทอดผ่านโรงเรียนเบญจมราชาลัย ในพระบรมราชูปถัมภ์ เข้าพื้นที่แขวงสำราญราษฎร์ ผ่านหน้าโรงเรียนภารตวิทยาลัยและสมาคมฮินดูสมาช, สวนรมณีนาถ ไปสิ้นสุดที่จุดบรรจบกับถนนอุณากรรณ ที่มาจากแยกอุณากรรณ
โดยชื่อ "ศิริพงษ์" มาจากการแปลงพระนามของพระเจ้าบรมวงศ์เธอ กรมขุนมรุพงศ์ศิริพัฒน์ พระโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดาบัว ซึ่งทรงเคยมีวังที่ประทับ ณ ที่ ๆ เป็นที่ตั้งของโรงเรียนเบญจมราชาลัย ในพระบรมราชูปถัมภ์ ปัจจุบันนี้
คู่ซี้ผีมือปราบ
คู่ซี้ผีมือปราบ เป็นละครโทรทัศน์ไทยแนวโรแมนติก-แฟนตาซี-แอ็คชั่น-ดราม่า-คอมเมดี นำแสดงโดย เจษฎาภรณ์ ผลดี, ชาคริต แย้มนาม, มรกต พูลผล, คะนึงนิจ จักรสมิทธานนท์, สราวุธ มาตรทอง, เกศริน เอกธวัชกุล, จีร่าร์ พิทักษ์พรตระกูล, ศรัณยู ประชากริช และนักแสดงอื่นๆ อีกมากมาย ละครเรื่อง คู่ซี้ผีมือปราบ ออกอากาศทุกวันเสาร์-อาทิตย์ เวลา 21.05 - 22.05 น. เริ่มตอนแรกวันที่ 17 มีนาคม พ.ศ. 2561 ทางช่องเวิร์คพอยท์ สร้างจากบทประพันธ์ของ พิสุทธิ์ แพร่แสงเอี่ยม บทโทรทัศน์โดย ฐิติพงศ์ ใช้สติ ควบคุมบทโทรทัศน์โดย อรรถพร ธีมากร ผลิตโดย บริษัท อันดา 99 จำกัด กำกับการแสดงโดย อรรถพร ธีมากร ต่อจากละครเรื่องสาวน้อยร้อยหม้อ
เหลียวหยาง
เหลียวหยาง () เมืองทางตะวันออกของ มณฑลเหลียวหนิง ตะวันออกเฉียงเหนือของจีนอยู่ห่างจากเมือง เสิ่นหยาง ซึ่งเป็นเมืองเอกของมณฑลเหลียวหนิงไปทางใต้ประมาณ 1 ชั่วโมงโดยเมืองเหลียวหยางแห่งนี้เคยเป็นราชธานีของ อาณาจักรโฮ่วจิน ระหว่าง ค.ศ. 1621 ถึง 1625 ก่อนจะย้ายไปที่เสิ่นหยาง
จังหวัดโม่ญี่น
โม่ญี่น () เป็นจังหวัดในรัฐกะชีนทางตอนเหนือของพม่า มีเมืองหลักคือโม่ญี่น
มิตสึกิ ทากาฮาตะ
มิตสึกิ ทากาฮาตะ () เป็นนักแสดงหญิงและนักร้องชาวญี่ปุ่น ซึ่งมีบริษัททาเลนต์ Horipro เป็นผู้บริหารจัดการแทน เธอสำเร็จการศึกษาระดับปริญญาตรีจากมหาวิทยาลัยโฮเซ
โมโต2 ฤดูกาล 2018
โมโต2 ฤดูกาล 2018 (อังกฤษ: 2018 F.I.M. Road Racing World Championship season) เป็นการแข่งขันจักรยานยนต์ทางเรียบชิงแชมป์โลก ครั้งที่ 70 จัดขึ้นโดยสหพันธ์จักรยานยนต์ระหว่างประเทศ
รายชื่อสนามและกำหนดการการแข่งขันในปี ค.ศ. 2018:Points are awarded to the top fifteen finishers. A rider has to finish the race to earn points.
โรงเรียนเทพมิตรศึกษา
โรงเรียนเทพมิตรศึกษา เป็นโรงเรียนเอกชนของมูลนิธิคาทอลิก เขตมิสซังสุราษฎร์ธานี สังกัดสำนักงานคณะกรรมการส่งเสริมการศึกษาเอกชน เขต 1 อำเภอเมือง จังหวัดสุราษฎร์ธานี สำนักงานบริหารงานคณะกรรมการส่งเสิรมการศึกษาเอกชน
ได้จัดตั้งขึ้นเมื่องวันที่ 17 เมษายน พ.ศ. 2502 โดยมี ฯพณฯ มุขนายก คาเร็ตโต เป็นผู้รับใบอนุญาต นายวิเชียร สมานจิต เป็นผู้จัดการและครูใหญ่คนแรก และ ในปัจจุบัน บาทหลวงทรงราชย์ ศรีระหงษ์ เป็นผู้อำนวยการโรงเรียนเทพมิตรศึกษา
โรงเรียนเทพมิตรศึกษา เป็นโรงเรียนเอกชนของมูลนิธิคาทอลิก เขตมิสซังสุราษฎร์ธานี
สังกัดสำนักงานคณะกรรมการส่งเสริมการศึกษาเอกชน เขต 1 อำเภอเมือง จังหวัดสุราษฎร์ธานี
สำนักงานบริหารงานคณะกรรมการส่งเสริมการศึกษาเอกชน ได้จัดตั้งขึ้นเมื่อวันที่ 17 เมษายน
พ.ศ. 2502 ในที่ดินจำนวน 17 ไร่ 3 งาน 1.2 ตารางวา ซึ่งนางลิ้นจี่ บุราคม เป็นผู้บริจาคให้เป็นที่
สร้างโรงเรียน โดยมี ฯพณฯ มุขนายก เปโตร คาเร็ตโต เป็นผู้รับใบอนุญาต นายวิเชียร สมานจิต
เป็นผู้จัดการและครูใหญ่ คนแรก มีบาทหลวงแอกเตอร์ ฟรีเยรีโอ เป็นอธิการ โรงเรียนเทพมิตร
ศึกษาเปิดทำการสอนดังนี้
ปีการศึกษา 2502 เปิดทำการสอนในระดับมัธยมศึกษาปีที่ 1 จำนวน 2 ห้อง จำนวน
นักเรียน 135 คน นายวิเชียรสมานจิต เป็นผู้จัดการและครูใหญ่ คนแรก มีบาทหลวงแอกเตอร์
ฟรีเยรีโอเป็นอธิการ
ปีการศึกษา 2504 เปิดทำการสอนชั้นประถมศึกษาปีที่ 5 จำนวน 1 ห้อง และระดับชั้น
มัธยมศึกษาปีที่ 3 จำนวน 1ห้อง
ปีการศึกษา 2508 ได้รับอนุญาตให้เปิดสอนชั้นประถมตอนต้น ตั้งแต่ระดับ ประถมปีที่ 1
ถึง ประถมปีที่ 7 และระดับมัธยมศึกษาปีที่1 ถึง มัธยมศึกษาปีที่ 3 จำนวน 11 ห้อง
ปีการศึกษา 2538 ได้ทำการเปิดสอนในระดับชั้นอนุบาลปีที่1 ถึง 3 โดยระดับชั้น
อนุบาล 1 จำนวน 2 ห้อง ระดับอนุบาล 2 จำนวน 1 ห้องและระดับอนุบาล 3 จำนวน 1 ห้อง
ปีการศึกษา 2553 ได้เปิดสอนเด็กก่อนวัยเรียน จำนวน 2 ห้อง
ปัจจุบันนี้ โรงเรียนเทพมิตรศึกษา เปิดทำการสอนตั้งแต่ระดับชั้นก่อนวัยเรียนถึง ชั้น
มัธยมศึกษาปีที่ 6 มีอาคารเรียน 6 หลัง พื้นที่จำนวน 19 ไร่ 1 งาน 21.1 ตารางวา
""อาคารภายในโรงเรียนเทพมิตรศึกษามีทั้งหมด 7 อาคาร""
 - ระดับก่อนอนุบาล
มังรายกะยอชวาที่ 1 แห่งอังวะ
มังรายกะยอชวาที่ 1 แห่งอังวะ (, ; บางครั้งเรียก มังรายกะยอชวา, 1410 – 1442) กษัตริย์องค์ที่ 9 แห่ง อาณาจักรอังวะ จาก ค.ศ. 1439 ถึง 1442 ตลอด 3 ปีแห่งรัชสมัยพระองค์ต้องป้องกันอาณาจักรจากการรุกรานของเมืองโมกองแห่ง รัฐชาน และกู้เมืองตองอู ที่แยกตัวออกจากอังวะในช่วงรัชสมัยของ พระเจ้าโมญีนตะโด พระราชบิดาของพระองค์ ในปี ค.ศ. 1426
พระองค์สวรรคตในอังวะระหว่างเดินทางไปล้อมเมืองโมกอง เมื่อประมาณเดือนมกราคมถึงกุมภาพันธ์ ค.ศ. 1442 ราชบัลลังก์ถูกสืบทอดโดยพระราชอนุชาของพระองค์ นรปติ อุปราชแห่ง เมืองแปร
ทางหลวงพิเศษหมายเลข 92
ทางหลวงพิเศษหมายเลข 92 เป็นทางหลวงพิเศษระหว่างเมืองสายหลัก มีระยะทางยาว 300 กิโลเมตร ทางสายนี้เป็นโครงข่ายทางหลวงที่มีความสำคัญในการพัฒนาเส้นทางคมนาคมขนส่งกับพื้นที่บริเวณภาคเหนือ ภาคตะวันออกเฉียงเหนือ ภาคกลาง และภาคตะวันออก แก้ไขปัญหาการจราจรติดขัดคับคั่งบนถนนพหลโยธิน และในกรุงเทพมหานครและปริมณฑลถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 2 ในช่วงปากท่อ - สิงห์บุรี และทางหลวงเอเชียสาย 123
เลนินวอคเตียเบร
เลนินวอคเตียเบร () เป็นภาพยนตร์แนวชีวิตและอัตชีวประวัติของสหภาพโซเวียตในปี 1937 กำกับโดยมีฮาอิล โรมม์ และ ดมีตรี วาซีเยฟ นำแสดงโดย Boris Shchukin, Nikolai Okhlopkov และ Vasili Vanin และเป็นภาพยนตร์ตัวอย่างของผลงานแนวสัจนิยมสังคมนิยมโฆษณาชวนเชื่อโดยโกซคีโน ที่ผลิดโดยสตูดิโอภาพยนตร์มอสฟิล์ม โดยเล่าเกี่ยวกับชีวิตของวลาดีมีร์ เลนิน ในช่วงการปฏิวัติเดือนตุลาคม โจเซฟ สตาลิน ได้รับบทที่โดดเด่นกว่าในภาพยนตร์มากกว่าที่สตาลินมีบทบาทในชีวิตจริงในช่วงเวลานั้น หลังจากที่สตาลินเสียชีวิตฉากทั้งหมดของสตาลินถูกตัตออกจากภาพยนตร์เรื่องนี้ เพื่อออกภาพยนตร์เรื่องนี้ใหม่ในปี 1958
เอ็นเอ๊กซ์ที นอร์ธ อเมริกัน แชมเปียนชิพ
เอ็นเอ๊กซ์ที นอร์ธ อเมริกัน แชมเปียนชิพ (NXT North American Championship) เป็นตำแหน่งแชมป์ของNXT สมาคมย่อยของWWE ก่อตั้งขึ้นเมื่อ 7 มีนาคม ค.ศ. 2018 ในเทปบันทึกรายการ NXT โดยการหาแชมป์คนแรกเกิดขึ้นในศึก ในวันที่ 7 เมษายน ค.ศ. 2018 แมทช์การปล้ำไต่บันได
แชมป์นอร์ธ อเมริกัน NXT ถูกสถาปนาขึ้นในวันที่ 7 มีนาคม ค.ศ. 2018 จากเทปบันทึกรายการ NXT โดยผู้จัดการทั่วไป NXT William Regal ได้ประกศแมทช์การปล้ำไต่บันได ในศึก เพื่อหาแชมป์คนแรก โดยมี EC3, Killian Dain, Adam Cole, Ricochet, Lars Sullivan, และVelveteen Dream ที่ได้ประกาศไว้
ดีไซน์ของเข็มขัดได้รับการเผยแพร่ออกมาในวันที่ 3 เมษายน ค.ศ. 2018 โดย Triple H โดยมีแผ่นกลมสีทอง 3 อัน บนสายหนังสีน้ำตาล ส่วนกลางของเข็มขัดมีลูกโลกที่แสดงเฉพาะทวีปอเมริกาเหนือเท่านั้น ชื่อที่อยู่เหนือโลกคือ "North American" และ โลโก้ "NXT"
As of 30, 2022.
แพ็ก ซ็อน-ย็อบ
แพ็ก ซ็อน-ย็อบ (; เกิด 23 พฤศจิกายน ค.ศ. 1920) เขาเป็นนายทหารของกองทัพสาธารณรัฐเกาหลีที่เกษียณอายุราชการแล้ว เขาได้เข้าประจำการในกองทัพแมนจูกัว และเกาหลีใต้ เป็นผู้ที่ได้เข้าร่วมในสงครามเกาหลี
แพ็กรู้จักในฐานะผู้เข้าร่วมสงครามเกาหลี และยังเป็นทหารที่ได้รับยศสี่ดาวนายแรกตามประวัติศาสตร์ทหารของกองทัพสาธารณรัฐเกาหลี พี่ชายเขา, แพ็ก อิน-ย็อบ, ได้เป็นผู้บัญชาการกรมทหารอิสระที่ 17 ของกองทัพสาธารณรัฐเกาหลี ในช่วงสงครามเกาหลี พี่ชายของแพ็กได้มีบทบาทสำคัญในยุทธการที่องจิน และการยกพลขึ้นบกที่อินช็อน
ถนนเจริญรัถ
ถนนเจริญรัถ () ถนนสายหนึ่งในกรุงเทพมหานคร ตั้งอยู่ในพื้นที่แขวงคลองสาน และแขวงคลองต้นไทร เขตคลองสาน ในฝั่งธนบุรี เดิมเคยเป็นทางรถไฟสายแม่กลองมาก่อน โดยเป็นส่วนต้นของทางรถไฟสายนี้ ที่วิ่งจากสถานีวงเวียนใหญ่ ไปยังสถานีปลายทาง คือ สถานีปากคลองสาน แต่ในรัฐบาลที่มีจอมพลสฤษดิ์ ธนะรัชต์ เป็นนายกรัฐมนตรีได้ยกเลิกทางรถไฟส่วนนี้และยกเลิกสถานีปากคลองสาน และถมที่สร้างเป็นถนนแทน
ถนนเจริญรัถ เป็นถนนที่มีลักษณะเป็นซอย เชื่อมระหว่างถนนสมเด็จพระเจ้าตากสิน ด้านวงเวียนใหญ่ กับถนนเจริญนคร ในช่วงต้นถนน ในฝั่งถนนด้านวงเวียนใหญ่ เป็นตลาดวงเวียนใหญ่ เป็นตลาดสดที่ใหญ่ที่สุดแห่งหนึ่งในฝั่งธนบุรี และกรุงเทพมหานคร นอกจากนี้แล้วช่วงถัดไป ยังเป็นแหล่งรวมร้านค้าที่ขายสินค้าเกี่ยวกับวัสดุอุปกรณ์ที่ใช้ทำเครื่องหนังและกระเป๋าไว้เป็นจำนวนมาก ทั้งค้าปลีกและค้าส่ง นับเป็นแหล่งรวมร้านค้าประเภทนี้ที่ขึ้นชื่อ ถนนเจริญรัถไปสิ้นสุดที่แยกเจริญนคร ที่เป็นจุดตัดกับถนนเจริญนคร ซึ่งบริเวณนี้เป็นท่าคลองสาน ท่าเรือข้ามฟากที่ข้ามไปยังท่าสี่พระยา ในฝั่งพระนครได้ ซึ่งอยู่ใกล้กับริเวอร์ซิตี้และโรงแรมรอยัลออร์คิดเชอราตัน และสามารถเชื่อมต่อไปยังย่านตลาดน้อย และตรอกกัปตันบุช (ซอยเจริญกรุง 30) อันเป็นย่านเก่าแก่ที่อยู่ใกล้เคียงได้
รถโดยสารประจำทางสาย 57 เป็นเพียงสายเดียวที่วิ่งผ่านถนนเจริญรัถตลอดทั้งสาย
พิธีเปิดพาราลิมปิกฤดูหนาว 2018
พิธีเปิดมหกรรมพาราลิมปิกฤดูหนาว 2018 ได้จัดขึ้นที่สนามกีฬาโอลิมปิกพย็องชัง ในเมืองพย็องชัง, ประเทศเกาหลีใต้ เมื่อวันที่ 9 มีนาคม พ.ศ. 2561 เวลา 20.00 น. ตามเวลามาตรฐานเกาหลี
เว็บไซต์พิธีเปิดโอลิมปิกที่สนามกีฬาโอลิมปิกพย็องชังได้สร้างขึ้นเป็นพิเศษสำหรับพิธีการ สนามกีฬามีที่นั่งทั้งหมด 35,000 คน กิจกรรมของโอลิมปิกหรือพาราลิมปิกจะจัดขึ้นที่สนามกีฬาเท่านั้น และใช้สำหรับพิธีเปิดและปิดเท่านั้น
สโมสรฟุตบอลราชนาวีในฤดูกาล 2561
สโมสรฟุตบอลราชนาวีในฤดูกาล 2561 เป็นฤดูกาลที่ 4 ของ ราชนาวี ใน ไทยลีก นับตั้งแต่ปี พ.ศ. 2558.
บ๋าวหลก
บ๋าวหลก () เป็นเมืองในจังหวัดเลิมด่ง ตั้งอยู่บริเวณที่สูงตอนกลางของประเทศเวียดนาม เมืองนี้ครอบคลุมพื้นที่ 232.3 ตารางกิโลเมตร มีประชากร 148,567 คน ณ ปีค.ศ. 2009
โมโต3 ฤดูกาล 2018
โมโต3 ฤดูกาล 2018 (อังกฤษ: 2018 F.I.M. Road Racing World Championship season) เป็นการแข่งขันจักรยานยนต์ทางเรียบชิงแชมป์โลก ครั้งที่ 70 จัดขึ้นโดยสหพันธ์จักรยานยนต์ระหว่างประเทศรายชื่อสนามและกำหนดการการแข่งขันในปี ค.ศ. 2018:Points are awarded to the top fifteen finishers. A rider has to finish the race to earn points.
กล้วยเลือด
กล้วยเลือดหรือกล้วยมณี (blood banana; var. "zebrina") เป็นสายพันธุ์หนึ่งของกล้วยป่า เป็นพืชพื้นเมืองในเกาะสุมาตรา ประเทศอินโดนีเซีย ใช้เป็นไม้ประดับ ใบมีรอยสีแดงคล้ำ ผลที่มีเมล็ดน้อยรับประทานได้
กล้วยเลือดเป็นสายพันธุ์ย่อยของกล้วยป่า "Musa acuminata" เคยจัดจำแนกเป็นสปีชีส์ต่างหากในชื่อ "Musa zebrina" and "Musa sumatrana" บางครั้งจัดจำแนกผิดพลาดเป็นพันธุ์ (cultivar)
กล้วยเลือดมีชื่อสามัญภาษาอังกฤษหลายชื่อ ได้แก่ Blood bananas red banana tree (บางครั้งจะสับสนกับ red banana ซึ่งเป็นชื่อสามัญของกล้วยพันธุ์หนึ่ง) seeded red banana, Sumatra ornamental banana และ maroon-variegated banana ภาษาสเปนเรียกว่า "banano rojo" ภาษาญี่ปุ่นเรียก ゼブリナバナナ ("zeburina banana") และภาษาเวียดนามเรียก chuối kiểng
กล้วยป่าสยาม
กล้วยป่าสยาม subsp. "siamea") เป็นสายพันธุ์หนึ่งของกล้วยป่า พบตามธรรมชาติในไทย ลาว และกัมพูชา ในไทยพบในภาคเหนือ ภาคกลาง และภาคตะวันตก บางต้นหัวปลีนำมารับประทานได้ ผลสุกรสหวาน รับประทานได้แม้จะมีเมล็ดมาก ลักษณะพิเศษคือปลีมีสีฟ้าอมม่วงอมเหลืองและออกนวล
กล้วยป่ามะละกา
กล้วยป่ามะละกา subsp. "malaccensis") เป็นสายพันธุ์หนึ่งของกล้วยป่า พบตามธรรมชาติในคาบสมุทรมาเลย์และเกาะสุมาตรา เป็นบรรพบุรุษของกล้วยลาตุนดัน ในไทยพบในภาคใต้ ใบมีรอยฉีกขาด ลักษณะพิเศษคือปลีมีสีส้ม ปลายเครือทอดในแนวนอนแล้วโค้งลง